AUCT พุ่งเกิน 4% ปักธงมาร์เก็ตแชร์ปีนี้ 70% โบรกฯชูเป้า 12 บ.
AUCT พุ่งเกิน 4% ปักธงมาร์เก็ตแชร์ปีนี้ 70% โบรกฯชูเป้า 12 บ. ล่าสุด ณ เวลา 11.27 น. ราคาอยู่ที่ 8.70 บาท บวก 0.35 บาท หรือ 4.19% สูงสุดที่ 8.80 บาท ต่ำสุดที่ 8.35 บาท มูลค่าซื้อขายที่ 71.85 ล้านบาท
17 ต.ค. 2559

ผู้สื่อข่าวรายงานว่า ราคาหุ้นบริษัท สหการประมูล จำกัด (มหาชน) หรือ AUCT ณ เวลา 11.27  น. ราคาอยู่ที่ 8.70 บาท บวก 0.35 บาท หรือ 4.19% สูงสุดที่ 8.80 บาท ต่ำสุดที่ 8.35 บาท มูลค่าซื้อขายที่ 71.85 ล้านบาท

ด้าน บล.เอเซีย พลัส เปิดเผยถึง AUCT ว่ากลยุทธ์การดำเนินธุรกิจของ AUCT ในช่วงที่เหลือของปี 2559 ภายใต้เป้าหมายที่จะเพิ่มส่วนแบ่งตลาดด้านการประมูลรถยนต์ขึ้นสู่ระดับ 65-70% จากปัจจุบันที่ 60% ของมูลค่าตลาดรวม (เพิ่มขึ้นต่อเนื่องจากสิ้นปี 2558 ที่ส่วนแบ่งตลาดอยู่ที่ราว 52-53%) ข้อมูลล่าสุดคือ AUCT ยังได้รับความไว้วางใจเพิ่มขึ้นจากสถาบันการเงิน ซึ่งล้วนมีส่วนแบ่งตลาดด้านเช่าซื้อรถยนต์ในอันดับต้นๆ ของประเทศ โดยการส่งรถยนต์เข้าประมูลในสัดส่วนที่เพิ่มขึ้นจากเดิม อาทิ SCB (เพิ่มจาก 90% เป็น 100%), BAY (ปัจจุบันส่งให้ 95%) และ TCAP (เพิ่มจาก 30% เป็น 50%)
โดยเพิ่มประมาณการผลการดำเนินงานปี 2560 ขึ้น 34.9% จากเดิม สะท้อนจำนวนรถยนต์จบประมูลในปี 2560 ที่เพิ่มขึ้นในกลุ่มของรถยนต์บ้าน ภายใต้สมมติฐานที่ยึดหลักระมัดระวังมาก (ใกล้ประกาศแผนธุรกิจเร็วๆ นี้ โดยใช้สื่อโฆษณาประชาสัมพันธ์ที่ครอบคลุม เข้าถึงและตรงตัวผู้บริโภค ผ่านช่องทางร้านค้าสะดวกซื้อ Bill-Board เป็นต้น) ภายหลังเพิ่มประมาณการ ส่งผลให้คาดการณ์กำไรสุทธิปี 2560 เพิ่มขึ้นถึง 67.8% เมื่อเทียบกับปีนี้ขึ้นทำระดับสูงสุดในรายปี
ทั้งนี้ แนะนำซื้อ Fair Value ปรับไปใช้ปี 2560 ที่ระดับ PBV 10 เท่า ซึ่งเป็นค่าเฉลี่ยย้อนหลัง 3 ปี พร้อมให้ส่วนลดเท่ากับ 1SD เพิ่มขึ้นเป็น 12 บาท จากเดิมเท่ากับ 11.40 บาท (ปี 59 เท่ากับ 9.60 บาท) ราคาหุ้นปัจจุบันยังไม่ตอบรับพัฒนาการบวกของพื้นฐานที่กระเตื้องขึ้น และ Upside ของธุรกิจใหม่ๆ ที่จะเกิดขึ้นในอนาคตอันใกล้